# Møtebok for Jeløy menighetsråd 17.01.2024

**Til stede:**

Petter Dyhre, Henriette Welten, Marianne Hake, Lindbjørg Moi Joensen, Erik Magnus Raab, Tor Espen Ombustvedt, Vigdis W. Vevstad, Knut Refsdal Eivor Andresen, Vigleik Lutnæs, Torger Gillebo, Gunnel Edfeldt og Dorthe Stokstad Sandnes. Inger-Lise Klette var til stede under sak 001/24.

**Forfall**

Lars-Jørgen Myhrer, Inger Marie Bø, Steffen Fjærvik, Geertruida Bertijn

**Saksliste**

Innkalling og protokoll fra forrige møte ble godkjent

Sak 001/24 Budsjett og regnskap

Sak 002/24 Offer

Sak 003/24 Jeløykirkens dager

Sak 004/24 Gudstjenesteplanen

Sak 005/24 Medarbeiderfest

Sak 006/24 Strategisamling

Sak 007/24 Navneendring

Sak 008/24 Juletrefesten

Sak 009/24 Menighetsbladet

Sak 010/24 Oppussing av kjellerlokalet

Sak 011/24 Orienteringssaker

**Sak 001/24** **Budsjett og regnskap**

**Saksframlegg**

Inger-Lise Klette har med seg regnskapsutskrift fra 2023 og går gjennom dette og foreløpig budsjett for 2024.

**Møtebehandling**

Regnskapsutskrift for januar til og med august 2023 ble gjennomgått. Tallene for de fire siste månedene var ikke klare. Budsjett for 2024 ble derfor heller ikke lagt fram.

**Forslag til vedtak**

Det fremmes ikke forslag til vedtak i denne saken.

**Vedtak**

Det foreløpige regnskapet for januar til august 2023 tas til etterretning.

Administrasjonssjefen sender fullstendig regnskap for 2023 og utkast til budsjett for 2024

til økonomiutvalget så snart disse foreligger, slik at de kan vurdere innkomne forslag som

man ønsker inn i budsjettet, og bruk av midlene fra arven.

Forslag til bruk av budsjettet sendes til økonomiutvalget v/daglig leder.

**Sak 002/24 Fordeling av offer 2024**

Vedlegg: Liste over offersøknader fra Kristelig pressekontor, kpk

**Saksframlegg**

Menighetsrådet skal vedta hvordan kirkeofringen skal fordeles.

For 2022 vedtok menighetsrådet at halvparten av ofrene skulle tildeles eksterne formål og

halvparten til eget arbeid.

Det har kommet inn 67 søknader i en felles søknad via kirkelig pressekontor (kpk). Se

vedlegg.

Menigheten har en misjonsavtale med NMS hvor vi har avtalt at de skal få 4 offer, minst

20 000,-.

Offer til ELCJHL (Den evangelisk lutherske kirke i Jordan og det Hellige land) kommer via

Borg bispedømmekontor. Borg bispedømme skal på en spesiell måte ivareta

samarbeidet med denne kirken på vegne av Den norske kirke, og menighetene

i Borg oppfordres til å gi offer til dette formålet.

Det er mulig å innvilge offer til andre organisasjoner enn de som står i forslag til vedtak.

**Møtebehandling**

Menighetsrådet så på fjorårets liste.

Siden det er satt opp mange eksterne offerformål, kanskje flere enn det blir plass til

dersom regelen om offer til eksterne formål og menighetens arbeid gis annenhver søndag,

drøftet rådet om de to ofringene satt av til kriser/aktuelle situasjoner heller burde tas fra

kvoten til menighetens arbeid, slik at det ikke går utover noen av de eksterne formålene.

**Forslag til vedtak**

I forslaget er det satt opp samme liste som i fjor.

Evangeliesenteret

Den evangelisk lutherske kirke i Jordan og det Hellige land (ELCJHL), egen søknad

Bibelselskapet

Gå ut-senteret

MF, vitenskapelig høyskole

Institutt for Sjelesorg

Mercy Ships

VAKE Stiftelsen Kirkelig ressurssenter mot seksuelle overgrep

Kirkens bymisjon

2 x Kirkens Nødhjelp, søndag før påske og julaften

Kirkens SOS, Østfold

KRIK, kristen idrettskontakt

4 x menighetens misjonsprosjekt i Mali, avtale med NMS

Menneskeverd

Norges kristelige student og skoleungdomslag (Laget)

Prison Fellowship, Østfold

Norges KFUK-KFUM, Østfold

Sjømannskirken

Stefanusalliansen

Søndagsskoleforbundet, Østfold krets

TV-aksjonen, egen søknad (kommer når det nærmer seg)

Dialogforum Østfold

2 for aktuelle saker og situasjoner

**Vedtak**

Forslag til vedtak ble vedtatt med unntak av de to ofringene satt av til kriser eller aktuelle sitasjoner. Dersom slike situasjoner oppstår, innvilges offer, men disse tas da fra kvoten av offer til eget arbeid, slik at ikke eksterne offerformål utgår.

Lista ser nå ut som følger

Evangeliesenteret

Den evangelisk lutherske kirke i Jordan og det Hellige land (ELCJHL), egen søknad

Bibelselskapet

Gå ut-senteret

MF, vitenskapelig høyskole

Institutt for Sjelesorg

Mercy Ships

VAKE Stiftelsen Kirkelig ressurssenter mot seksuelle overgrep

Kirkens bymisjon

2 x Kirkens Nødhjelp, søndag før påske og julaften

Kirkens SOS, Østfold

KRIK, kristen idrettskontakt

4 x menighetens misjonsprosjekt i Mali, avtale med NMS

Menneskeverd

Norges kristelige student og skoleungdomslag (Laget)

Prison Fellowship, Østfold

Norges KFUK-KFUM, Østfold

Sjømannskirken

Stefanusalliansen

Søndagsskoleforbundet, Østfold krets

TV-aksjonen, egen søknad (kommer når det nærmer seg)

Dialogforum Østfold

**003/24 Jeløykirkens dager**

**Saksfremlegg**

Inntektene på Jeløykirkens dager har vært viktig for økonomien i menigheten.

Jeløykirkens dager har vært et viktig møtepunkt i lokalmiljøet, et sted hvor menigheten

møter folk på Jeløy.

Hva slags arrangement ønsker menighetsrådet at Jeløykirkens dager 2024 skal være?

Det bør nedsettes en arbeidsgruppe som planlegger arrangementet fredag ettermiddag.

**Møtebehandling**

Menighetsrådet gikk gjennom forslaget til vedtak og satte ned en arbeidsgruppe for

arrangementet fredag ettermiddag.

**Forslag til vedtak**

AU foreslår at datoen til Jeløykirkens dager er 13. – 15. sept.

Vi trenger flere arbeidsgrupper.

Programskisse, som i fjor

Fredag 13. sept.

Kl. 12 – 14: Åpning av Jeløykirkens dager. Ansvar: Astrid Gangestad

Kl. 17 – 19: Ettermiddagsmøte med foredrag. Ansvar: Arbeidsgruppe

Lørdag 14. sept.

Kl. 11 – 14: Barnas lørdag

 Salgsdisk, loddsalg, kafeteria og lykkehjul. Ansvar: Arbeidsgruppe

 Aktiviteter utenfor kirken og i Torderødparken. Ansvar: Astrid Gangestad og Astrid Nielsen Eliassen tar ansvar for bestilling, men trenger flere på selve dagen

Kl 14: Konsert for små og store. Ansvar: Trond Oftung

Søndag 15. sept.

Kl. 11: Gudstjeneste

 Moss korforening deltar

 Kirkekaffe

**Vedtak**

Dato for Jeløykirkens dager er fastsatt til 13. – 15. sept.

Menighetsrådet vedtok å ta utgangspunkt i programskissen fra i fjor.

Fredag 13. sept.

Kl. 12 – 14: Åpning av Jeløykirkens dager. Ansvar: Astrid Gangestad

 Annes Kafe. Ansvar: Anne Brynhildsen

Kl. 17 – 19: Ettermiddagsmøte med foredrag. Ansvar: Vigdis Vevstad, Torger Gillebo og daglig leder

Lørdag 14. sept.

Kl. 11 – 14: Barnas lørdag

 Salgsdisk, loddsalg og lykkehjul. Ansvar: Arbeidsgruppe

Kafeteria. Ansvar: Barne- og ungdomskoret

 Aktiviteter utenfor kirken og i Torderødparken. Ansvar: Astrid Gangestad og Astrid Nielsen Eliassen tar ansvar for bestilling, men trenger flere på selve dagen

Kl 14: Konsert for små og store. Ansvar: Trond Oftung

Søndag 15. sept.

Kl. 11: Gudstjeneste

 Moss korforening deltar

 Kirkekaffe

**Sak 004/24 Gudstjenesteplan for våren 2024**

**Saksframlegg**

Prestene har satt opp en gudstjenesteplan fram til sommeren. Se vedlegg.

Planen blir gjennomgått på møtet.

**Møtebehandling**

Sognepresten orienterte om planen. Prestene har tatt utgangspunkt i fjorårets plan og

fordelt gudstjenestene mellom seg. Det er satt opp noen fellesgudstjenester med Moss; to

i Moss, to på Jeløy.

Det kom et innspill med forslag om å ha flere temagudstjenester siden det står i

strategiplanen vår at vi skal revitalisere. Hva med for eksempel Grønn kirke/ Skaperverkets dag 2. juni på en utegudstjeneste på Røed?

**Forslag til vedtak**

Saken fremmes uten forslag til vedtak.

**Vedtak**

Planen ble vedtatt slik den ble presentert.

**Sak 005/24 Medarbeiderfest**

**Saksframlegg**

AU foreslår å ha en medarbeiderfest for de frivillige der de inviteres til en hyggelig fest som

staben er ansvarlig for. Tidligere har det vært mat, fellessang og lett underholdning.

**Møtebehandling**

Menighetsrådet vil gjerne ha en medarbeiderfest. Staben har kommet med forslag om dato; tirsdag 5. mars.

**Forslag til vedtak**

Skal vi gjennomføre fest en onsdag kl 18 i mars/april?

Staben bestemmer dag og tar ansvar for innhold forutsatt at staben har kapasitet til dette.

**Vedtak**

Dato for medarbeiderfesten er fastsatt til tirsdag 5. mars. Påmelding vi bli sendt ut. Staben

tar ansvar for planlegging og gjennomføring av festen.

**Sak 006/24 Strategisamling**

**Saksframlegg**

Opplegget blir som følger. Sted og tidspunkter kommer senere.

Fredag 2. februar: Middag (ca kl 18.00) og fellessamling.

Overnatting for de som ønsker.

Lørdag 3. februar: Frokost og strategisamling fram til lunsj

**Møtebehandling**

Det er ikke stor prisforskjell på de stedene som ble forespurt. Strategisamlingen blir på

Refsnes Gods.

Det ble orientert om at siden Karianne Hjørnevik Nes fra bispekontoret ikke kan komme,

tar menighetsrådsleder og sognepresten ansvar for samlingene.

Det ble presisert at strategisamlingen på lørdag varer til kl 15.00 inkl. lunsj. Påmeldingsliste ble sendt rundt.

**Forslag til vedtak**

Det ble ikke fremmet forslag til vedtak i denne saken

**Vedtak**

Menighetsrådsleder og sognepresten har ansvar for samlingene. Nærmere program

kommer.

**Sak 007/24 Navneendring**

**Saksframlegg**

Staben foreslår at familiegudstjenestene endrer navn til gudstjeneste for små og store.

Det begrunnes med at ordet familie dessverre etter hvert er blitt et ekskluderende begrep. Gudstjenesten er for alle, ikke bare for de vi tradisjonelt legger i begrepet familie.

**Møtebehandling**

Det ble diskutert om og hvorfor navneendring er nødvendig. Vi snakket også om det nye

navneforslaget er for langt. Det kom ikke opp andre forslag som alle likte.

**Forslag til vedtak**

Navnet familiegudstjeneste byttes ut med gudstjeneste for små og store.

**Vedtak**

Forslag til vedtak ble vedtatt.

**Sak 008/24 Juletrefesten**

**Saksframlegg**

Juletrefesten var lørdag 6. januar kl. 15 - 17.

Det kom 86 barn, 81 voksne + stab og menighetsråd. Ca dobbelt så mange som i fjor!

Staben hadde handlet inn rikelig til det antallet som kom i fjor, men måtte handle inn mer underveis i løpet av festen. Litt kaos, men alle var fornøyde!

Hva gjør vi neste gang for å forberede oss på ukjent antall deltakere? Idemyldring.

**Møtebehandling**

Det ble diskutert hva vi kan gjøre for å være bedre forberedt til ukjent antall deltakere.

Vi kan doble (minst) antall kaker, som vi eventuelt kan putte i fryseren hvis det blir for mye.

Det samme gjelder pølser, lomper og brød.

Antall godteposer må økes.

Veggen inn til kirkerommet bør åpnes.

De som baker, må komme med kakene sine før, slik at det er god tid til å legge på fatene.

Vi snakket også om summen for å komme inn, 25 kr per person.

Noen mente at de som kom, fikk mye for 25 kr. Barna fikk godteposer verdt 40 kr. Alle fikk kaker, brus, kaffe og pølser. I tillegg var det loddtrekning av to gevinster.

Andre mente at siden andre ting vi innbyr til i kirken ikke koster noe, så bør juletrefesten også være gratis.

**Forslag til vedtak**

Det ble ikke fremmet forslag til vedtak i denne saken

**Vedtak**

Vi bør doble (minst) antall kaker og handle inn mer på forhånd.

Veggen inn til kirkerommet bør være åpen.

Det ble vedtatt å fortsette å ta 25 kr per person, men makspris på 100 kr per familie. Vi

opprettholder også tilbud om gratis inngang for de som gir beskjed på forhånd.

**Sak 009/24 Menighetsbladet**

**Saksframlegg**

Vi deler ut ca 5000 menighetsblader og det er mange fornøyde lesere!

Menighetsbladet kan deles ut selv om det står reservasjon mot reklame, på lik linje med for eksempel politiske partiprogram. I utgangspunktet kan derfor mottaker ikke reservere seg mot å få bladet.

Skal vi gjøre noe i forhold til de som ikke ønsker bladet? Dette bør vurderes opp mot merarbeid for stab og utdelere.

**Møtebehandling**

Det bør tas hensyn til de som ikke ønsker å motta menighetsbladet og som oppgir navn.

Disse må utdelere på de aktuelle rodene få beskjed om.

Vi snakket også om at vi må ha flere utdelere. Forslag: Opplyse om dette under

kunngjøringene, henge opp plakater på kirkedørene, artikkel i menighetsbladet.

**Forslag til vedtak**

**Vedtak**

Erfarne utdelere noterer seg hvem som ikke vil ha bladet, sender det til daglig leder og passer på at disse ikke får menighetsbladet. De nye utdelerne får beskjed om hvem som ikke skal ha bladet.

Vi opplyser under kunngjøringene om at det trengs flere bladbærere.

**Sak 010/24 Oppussing av kjellerlokalet vårt**

**Saksframlegg**

Det har vært planlagt oppussing av «klatrerommet» en stund. Det må byttes lysarmaturer i taket. Men hva ønsker menighetsrådet angående bruken av rommene? Og hva må da gjøres for å tilfredsstille disse ønskene?

**Møtebehandling**

Fellesrådet har ansvar for å bytte ut lysarmaturer i taket.

Menighetsrådet ønsker et attraktivt, robust barne- og ungdomsrom. Det kom forslag om

tilrettelegging for band, brettspill, Xbox/ PlayStation, karaoke, bordtennis, biljard, en stor

god sofa, lyddemping osv

Hva med å få en interiørarkitekt inn for å gi oss tips?

Lindbjørg Moi Joensen og Vigleik Lutnæs meldte seg til å sitte i en arbeidsgruppe.

**Forslag til vedtak**

Sette ned en arbeidsgruppe bestående av noen fra staben, noen fra menighetsrådet og noen frivillige (?) som kan komme med ønsker/plan.

**Vedtak**

Arbeidsgruppa bestående av Lindbjørg Moi Joensen, Vigleik Lutnæs og noen fra staben lager en plan over ønsker og framdrift.

**Sak 011/24** **Referat og orienteringssaker januar 2024**

**Møtebehandling:**

* Nå er det tid for rapport til SSB. Staben henter inn og teller alt fra for eksempel antall til stede på gudstjenester til antall arrangement vi har hatt for skolene. Tallene tas med til strategisamlingen.
* Kirka Vår – program for menighetsråd og stab. Staben skal etter hvert få opplæring av programmet.
* Sognepresten ønsker at det startes opp et arbeid for å anskaffe Påskelyset som liturgisk inventar i Jeløy kirke. Tas med til gudstjenesteutvalget.

**Ble utsatt:**

* Menighetsrådet inviterer kantor, diakon og menighetspedagog til hvert sitt rådsmøte hvor de kan orientere om hva de jobber med og det er anledning for rådet til å stille spørsmål. Denne gangen er det sognepresten som skal presentere seg.
* Vi skal få et tilbud på lyssetting av parkeringsplass og glassmaleriet.

**EVENTUELT**

* Menighetsrådet må presenteres på en gudstjeneste. Dato ble fastsatt til **28. januar**.
* Menigheten fyller 60 år i år og kirkebygget er 50 år i 2025. Staben kommer med forslag til hvordan dette kan markeres.
* Hvis vi skal ha temakvelder, bør vi samarbeide med menighetene rundt oss slik at vi unngår å legge det samtidig med andres arrangement. Metodistkirken, Kulturkirken i Son, Moss Kirkeakademi og Moss/Arena samordner sine arrangementer og bruker i hovedsak tirsdager til denne typen arrangementer.
* Petter foreslo årsmøte **20. mars**.

Moss 22.01.24

For Jeløy menighetsråd

Dorthe S. Sandnes

Saksbehandler